A Trackben ünnepli tízéves jubileumát Leander - Shock!
2019. augusztus 03. szombat, 06:14 Shock!
2009. augusztus 19-én jelent meg a Csak Te című dal/videó, Leander első átütő saját szerzeménye, Amelynek felvételén minden hangszeren ő hallható. A premier napra pontos tizedik évfordulóján Köteles Leander nagyszabású koncertet ad a budapesti Barba Negra Track nagyszínpadán, ahol a Leander / Leander Rising / Leander Kills formációkkal kiadott öt stúdióalbum legnagyobb sikerei csendülnek fel. Egy Facebook szavazás keretében a rajongók dönthetik el, hogy melyik albumról mely dalok kerüljenek bele a programba. A jubileum alkalmából Leander elkészítette a Csak Te új verzióját, hogy megmutassa 2019-ben hogyan szól a klasszikus dal.
Augusztus 19-én a Leander Kills mellett természetesen színpadra lép majd Leander pop/rock zenekara az Amigod is, hogy legnagyobb slágereivel (Hősöd, Love Story, Rómeó, Szeress reám stb.) kedveskedjen a rajongóknak. A koncert külön érdekessége még, hogy Leander Csak Te előtti zenekara a Babylon is készül egy kis meglepetéssel a közönség számára.